Minimalistische armband met hart stainless steel (staal) goud kleur
Blauwe armband 3 laags van PU leer Mei | 2007 | Woestynsand tussen my tone | Bladsy 2
Posted: Mei 18, 2007 in Uncategorized
Ek wroeg nou al van gistermiddag af of ek moet en of ek nie moet nie! Maar somehow op die een of ander manier moet ek dit van my hart afkry! Ek het ‘n hele lang inskrywing in my kop gehad van als wat ek wou sê rondom my frustrasies met my baas (ook bekend as “Die Brombeer”), maar ek dink die volgende stukkie sê vir eers genoeg! Enige iets anders wat ek gaan sê, gaan dalk tot my nadeel strek. Die woorde is in ‘n goue raampie teen my kantoor-muur vir almal om te sien, min van hulle weet hoe bitter naby aan die waarheid dit is…
When I take a long time, I’m slow
When he takes a long time, he’s thorough
When I don’t do it, I’m lazy
When he doesn’t do it, he’s too busy
When I do something without being told, I’m a know all
When he does something without begin told, that’s initiative
When I do well, he forgets
When he does well, he never forgets
I wish I were my boss, and always right!?!
Ek volstaan eers hierby!
Lekker naweek vir jou! Pas jouself mooi op!
O-ja, as enige iemand my soek die naweek … ek steek myself in die huisie hierbo weg!
Posted: Mei 16, 2007 in Uncategorized
Posted: Mei 15, 2007 in Uncategorized
BOEKE IS SOOS VROUMENSE
Sommiges is dun, ander is dik
Party is styf en party is slap, sommiges is los
Een is hoog en ander plat
Baie is langwerpig, ander vierkantig of ‘square’
Sommiges is besmeer en ander is goed versorg
Party is duur, ander is goedkoop
Baie is oop maar ‘n groot persentasie is toe
Sommiges hanteer maklik, ander is stram en die blaaie sit vas
Party moet jy ver van jou hou en party moet jy styf vashou, en ander selfs op jou skoot
Sommiges is swak gebind, hulle bult oral uit en wys lelike knoppe
En daar is party wat nie gebruik word nie….
Party moet oorgetrek word en party vertoon beter sonder ‘n omslag
Jy kry die wat vriendinne is en party wat jy liefhet!
Party se name kan jy nie eers onthou nie
Party vergeet jy nooit ooit nie
Begin jy met party dan wil jy hulle nie uitlos nie, en ander wil jy net toeklap
Party moet verban word en party moet gelees word
Maar as jy die boek kry wat jy die meeste van hou
Sal jy hom vir die wêreld wys en almal moet saamstem
Ek is bly ek het ‘n boek gevind soos jy!!!
Ek is seker daarvan mens kry manlike boeke ook?!!!!
Posted: Mei 14, 2007 in Uncategorized
Posted: Mei 11, 2007 in Uncategorized
‘n Mens se ma weet ALLES … !
Menigmaal het ek my *pffft* uitgespreek oor hierdie woorde, maar met ouderdom kom wysheid en het ek op ‘n mooi sonskyndag besef, ‘n mens se ma weet werklik alles! Sy ken jou behoeftes, sy weet waar dinge jou die seerste maak en sy kyk net ‘n sekonde na jou, of hoor net jou eerste ses woorde oor die telefoon en weet instinktief als is nie pluis nie! Ma’s soen stukkende knieë weer heel as jy ‘n kleuter is, hulle troos jou met ‘n opregte hart as jou gebroke tienerhart treur, al het sy jou teen daardie boyfriend gewaarsku, maar sal nooit sê “I told you so” nie! En die dag wat jy voor die kansel met die “man van jou drome” staan, sal jou ma agter en langs jou staan, al stem sy nie heeltemal saam met jou keuse van ‘n lewensmaat nie! ‘n Ma oordeel nie oor haar kinders nie en sal nooit ‘n wrok teen hul koester nie, maak nie saak hoeveel keer hul haar teleurgestel het nie! Sy offer onvoorwaardelik haarself en haar laaste besitting op sonder om iets terug te verwag, en sy gee altyd meer as wat van haar verwag word!
As jy nog so bevoorreg is soos ek om ‘n moeder te hê — ry na haar toe as jy kan en gaan gee vir haar ‘n stywe drukkie en wys haar hoe jy haar waardeer! En as sy ver weg van jou bly, bel haar en vertel haar hoe lief jy haar het en hoe dankbaar jy vir haar is!
Aan my moeksie, die stukkie is vir jou!!! Lief ma BAIE! Ek sal graag eendag ‘n ma soos Moeksie wil wees…
1 Korintiërs 13 vir Ma’s
Al sou ek die mooiste huis hê en die smaaklikste etes vir my huismense voorberei, maar ek doen dit nie met liefde nie, dan is ek so waardeloos soos ‘n leë kastrol of ‘n stukkende eierklitser.
Al koop ek ‘n kamer vol opvoedkundige speelgoed en betaal ek sakke vol geld vir ekstra klasse, maar ek self sit nie by my kinders en speel of worstel met die skoolwerk nie, sal ek nie ‘n ware moeder wees nie.
‘n Liefdevolle ma is geduldig – sy tel maar die klere en speelgoed op. ‘n Liefdevolle ma is lankmoedig en vriendelik – sy laai haar motortjie vol kletsende, swetende skoolkinders.
Sy vergelyk nie haar kinders met ander nie en sy is nie verwaand oor hul prestasies nie. Sy bedek alle skrape met liefde en pleister en glo in haar kinders, hoop net die beste en verdra al die klaery en kritiek.
‘n Opregte drukkie en ‘n intieme gesprek bly lank in ‘n kinderhart, maar gestrykte wasgoed word weer vuil en ‘n netjiese huis word weer deurmekaar en vol stof…
Toe ek nog ‘n jong meisie was, was ek getel op my mooi voorkoms en aardse besittings, maar nou dat ek ‘n ma geword het, het my kinders se versorging vir my belangrik word. Nou kyk ons nog vas teen opstandige tienergesigte, maar eendag, as hulle groot geword het, sal ons die vrugte maai van die liefde wat ons kleintyd gesaai het.
Ek nou bly AANDAG, GEDULD en LIEFDE, hierdie DRIE, maar die waardevolste hiervan is ‘n liefdevolle MA.
Geniet jou naweek, en onthou … Sondag is Moedersdag!!
Posted: Mei 10, 2007 in Uncategorized
Die lewe is soos ‘n kombers wat te klein is…
Trek jy jou skouers toe, is jou voete oop –
Trek jy jou voete toe, is jou skouers oop –
Gelukkig vir ons wat geleer het om ons knieë te buig…!
Want met gebed is jy van kop tot tone toe…
en is daar nog plek vir almal vir wie jy omgee.
Dis al wat ek vandag te sê het!
Hoop jy het ‘n lieflike dag!